Kuopaksen toimisto, Torikatu 15
**Kuopion opiskelija-asunnot Oy** (**Kuopas**) on Kuopion kaupungin omistama yritys, joka rakennuttaa ja ylläpitää opiskelija-asuntoja Kuopiossa. Yhtiön tarkoituksena ei ole kerätä voittoa, vaan tuloja hankitaan sen verran että kustannukset saadaan katettua.

Kuopaksen kohteissa asuu noin 3 500 opiskelijaa. Korkea-asteen opiskelijat opiskelevat joko Itä-Suomen yliopistossa tai Savonia-ammattikorkeakoulussa. Pääsääntöisesti asuntoja tarjotaan Kuopiossa toimivien peruskoulun jälkeisten oppilaitosten opiskelijoille. 
Opiskelija-asuntoihin on jatkuva haku, mutta kaikki elo-syyskuussa vapautuvat asunnot on tarjolla vain opiskelunsa aloittaville hakijoille. Pisimpään jonottanut saa tarjouksen, mutta asunnon saamista voi nopeuttaa myös sosiaalisin tai terveydellisin perustein.

Hallinto
--------

*Kolmas Pyörä* Pyöräkadulla. Etualalla Mustinlampi.
Asukas voi vaikuttaa joko ylioppilas- tai opiskelijakuntien tai asukastoiminnan (mm. asukastoimikunnat) kautta. Kaksi asukkaiden edustajaa istuu myös Kuopaksen hallituksessa.

Kohteet
-------

Kuopaksen kohteet ovat jakautuneet melko tasaisesti eri puolille kaupunkia. Suurin opiskelija-asuntokeskittymä löytyy Neulamäestä. 

Uusia kohteita on viime vuosina rakennettu muun muassa Niiralaan. Jatkossa yhtiö keskittyy peruskorjauksiin, poikkeuksena Tekesin, ARAn ja Sitran rahoittama nollaenergiakerrostalo-pilottihanke, jonka pitäisi valmistua 2010 loppuun mennessä.*päivitettävä* Puusepänkadulle rakentuva kerrostalo toimii Kuopion kesän 2010 asuntomessujen aikana oheiskohteena rakentamisen ammattilaisille. Solujen kysyntä on vähentynyt, joten remonttien yhteydessä niitä on muutettu muun muassa yksiöiksi. 

|  |  |  |  |
| --- | --- | --- | --- |
| **Keskusta:*** Minari (Minna Canthin katu 27)
* Puuseppä (Suokatu 14)
* Satama (Satamakatu 24 ja 26)
* Torikatu (Torikatu 15-17)

**Niirala:*** Fillari (Pyöräkatu 9)
* Iso-Fillari (Pyöräkatu 11)
* Kolmas Pyörä (Pyöräkatu 7)
* Turontalo (Niiralankatu 23)

**Haapaniemi:*** Haapa (Lehtoniemenkatu 7)
* Hermanni (Haapaniementie 11)
* Iso-Hermanni (Hermannin aukio 1)
* Pikku-Hermanni (Haapaniementie 24)
 | **Särkiniemi:*** Rimpi (Rimpitie 1)
* Särkelä (Särkiniementie 18)
* Särki (Särkiniementie 30)

**Männistö, Itkonniemi, Saarijärvi:*** Ampujanpolku (Ampujanpolku 4)
* Desipeli (Honkaharjunkatu 2)
* Itko (Itkonniemenkatu 10)
* Tellervo (Tellervonkatu 7)

**Puijonlaakso:*** Ahkio (Ahkiotie 8)
* Pankkola (Kuntokuja 2)
* Samoilija (Samoilijantie 6)
* Taivaanpankko (Taivaanpankontie 15)
 | **Neulamäki:*** Kantoneula (Kantotie 1)
* Neula (Metsurintie 4)
* Neulanen (Petkelkuja 1)
* Nuppineula (Juontotie 3)
* Pahkaneula (Pahkakuja 2)
* Pikkuneula (Petkelkuja 3)
* Rintaneula (Neulamäentie 3)
* Rosoneula (Rosokuja 3)
* Versoneula (Versokuja 4)
 | **Särkilahti, Rauhalahti:*** Hauki (Hauenkoukku 8)
* Katiska (Katiskaniementie 6)

**Levänen:*** Mylly (Myllärintie 57)
* Mylläri (Myllärintie 32)

**Petonen:*** Maunola (Huuhkajankuja 5)
* Pyörö (Litmasenkaari 1)
 |

Aravalaina- ja korkoavustusepäselvyys
-------------------------------------

Kuopaksen taloussotku-epäily tuli julkisuuteen vuonna 2006 muun muassa kiinteistöpäällikön aikaisemmin keväällä ja talouspäällikön kesällä suorittamien irtisanoutumisten myötä. Nousseen kohun johdosta Kuopakselle tehtiin erityistilintarkastus vuosien 2001–2005 aikaisista mahdollisista taloudellisista epäselvyyksistä. Selvityksissä paljastui talousepäselvyyksiä vuosilta 2002–2005 liittyen Kuopaksen Kiinteistö Oy Turontalon perustamiseen ja rakentamiseen sekä Minna Canthin katu 27:n osakekauppoihin.

Prosessin edetessä vedoten Kuopaksen aikaisemmin toimittamiin vääriin tietoihin Valtion asuntorahasto ARA peri takaisin 4,1 miljoonan euron aravalainan ja yli 100 000 euroa korkoavustuksia. Ara ja Kuopaksen hallitus jättivät myös asiaan liittyen tutkimuspyynnön Kuopaksen entisen toimitusjohtajan Erkki Karvosen toimista nimikkeillä avustuspetos ja luottamusaseman väärinkäyttö. Jutun käsittely käräjäoikeudessa alkoi 12. tammikuuta 2010.

29. maaliskuuta 2010 käräjäoikeus antoi päätöksensä. Kuopaksen entinen toimitusjohtaja Erkki Karvonen sai yhden vuoden ja kuuden kuukauden ehdollisen vankeustuomion. Tuomio tuli kahdesta törkeästä avustuspetoksesta sekä luottamusaseman väärinkäytöstä.

Lähteet
-------

1. ↑  Tervetuloa Kuopas asukkaaksi Kuopas. Viitattu 18.5.2008. [vanhentunut linkki]
2. ↑  Asunnon hakeminen – Hakuajat Kuopas. Viitattu 18.5.2008. [vanhentunut linkki]
3. 1 2  Asukastoiminta ja vapaa-aika – Yhteystiedot Kuopas. Viitattu 18.5.2008. [vanhentunut linkki]
4. 1 2  Nollaenergian mallitalo rakentumassa Kuopioon *yle.fi*.  20.4.2010. YLE Radio Savo. Viitattu 26.4.2010. [vanhentunut linkki]
5. ↑  Asuntokohteet Kuopas. Viitattu 18.5.2008. [vanhentunut linkki]
6. 1 2  Hakaoja, Minna: Kuopas teettää erityistilintarkastuksen *Stimulus – Kuopion ylioppilaslehti*.  Syyskuu 2006. Kuopion yliopiston ylioppilaskunta.  Arkistoitu 10.11.2007. Viitattu 18.5.2008.
7. ↑  Heiskanen, Markku: Erityistilintarkastus ja tutkintapyyntö.  *Viikkosavo*, 26.8.2006, s. 5. Artikkelin verkkoversio (pdf). Viitattu 18.5.2008. [vanhentunut linkki]
8. 1 2 3  Juutilainen, Jouko: Asuntorahasto jatkaa Kuopas-lainojen perintää *Savon Sanomat*.  11.3.2008. Viitattu 18.5.2008. [vanhentunut linkki]
9. ↑  Launonen, Antti: Kuopas-käräjät alkavat 12. tammikuuta *Savon Sanomat*.  22.12.2009.  Arkistoitu 24.12.2009. Viitattu 23.12.2009.
10. ↑  Viisipäiväiset Kuopas-käräjät alkavat tänään *Savon Sanomat*.  12.1.2010.  Arkistoitu 14.1.2010. Viitattu 12.1.2010.
11. ↑  Manninen, Kari: Karvoselle ehdollista Kuopas-jutussa *Savon Sanomat*.  29.3.2010.  Arkistoitu 3.4.2010. Viitattu 25.4.2010.

Aiheesta muualla
----------------

* Yrityksen nettisivut